[bookmark: _GoBack]VENDIM
Nr. 898, datë 21.12.2016

PËR SHPRONËSIMIN, PËR INTERES PUBLIK, TË PRONARËVE TË PASURIVE TË PALUAJTSHME, PRONË PRIVATE, QË PREKEN NGA PROJEKTI “FURNIZIMI ME UJËI PLAZHEVE DURRËS-KAVAJË NGA PUSSHPIMET E ÇERMËS (LOTI I)”

Në mbështetje të nenit 100 të Kushtetutës, të neneve 5, pika 1, 20 dhe 21, të ligjit nr.8561, datë.22.12.1999, “Për shpronësimet dhe marrjen në përdorim të përkohshëm të pasurisë, pronë private, për interes publik”, me propozimin e ministrit të Transportit dhe Infrastrukturës, Këshilli i Ministrave

VENDOSI:

1. Shpronësimin, për interes publik, të pronarëve të pasurive të paluajtshme, pronë private, që preken nga projekti “Furnizimi me ujë i plazheve Durrës-Kavajë nga pusshpimet e Çermës (loti 1)”.
2. Shpronësimi bëhet në favor të Drejtorisë së Përgjithshme të Ujësjellës- Kanalizimeve.
3. Pronarët e pasurive të paluajtshme, që shpronësohen, të kompensohen në vlerë të plotë sipas masës përkatëse, që paraqitet në tabelën bashkëlidhur këtij vendimi, për pasuritë “arë”, me vlerë të përgjithshme shpronësimi 1 752 912 (një milion e shtatëqind e pesëdhjetë e dy mijë e nëntëqind e dymbëdhjetë) lekë.
4. Vlera përgjithshme e shpronësimit për pasuritë “arë”, prej 1 752 912 (një milion e shtatëqind e pesëdhjetë e dy mijë e nëntëqind e dymbëdhjetë) lekësh, të përballohet nga buxheti i investimeve të vitit 2016, miratuar për Ministrinë e Transportit dhe Infrastrukturës, zëri “Shpronësime për objektet buxhetore”, për programin furnizimi me ujë dhe kanalizime, me kod projekti M063141.
5. Shpenzimet procedurale, në vlerën 80 000 (tetëdhjetë mijë) lekë, të përballohen nga Drejtoria e Përgjithshme e Ujësjellës-Kanalizimeve.
6. Likuidimi i pronarëve do të fillojë pas çeljes së fondit të përcaktuar në pikën 4, të këtij vendimi.
7. Pronarët e pasurive të përmendur në listën që i bashkëlidhet këtij vendimi, për të cilat është bërë shënimi “Konfirmuar nga ZVRPP-ja”, “Vërtetim hipotekor”, “Certifikatë pronësie”, të likuidohen, për efekt shpronësimi, në bazë të dokumentacionit të plotë të pronësisë, që do të dorëzojnë pranë Drejtorisë së Përgjithshme të Ujësjellës-Kanalizimeve.
8. Drejtoria e Përgjithshme e Ujësjellës-Kanalizimeve të kryejë likuidimet, për efekt shpronësimi, në bazë të pikave 4, 5, 6, dhe 7, të këtij vendimi.
9. Zyra Qendrore e Regjistrimit të Pasurive të Paluajtshme dhe Zyra Vendore e Regjistrimit të Pasurive të Paluajtshme Kavajë, brenda 30 (tridhjetë) ditëve nga data e miratimit të këtij vendimi, në bashkëpunim me Drejtorinë e Përgjithshme të Ujësjellës-Kanalizimeve, të fillojnë procedurat për hedhjen e gjurmës së trupit të rrugës mbi hartat kadastrale, sipas planimetrisë së shpronësimit, që do t’u vihet në dispozicion nga Drejtoria e Përgjithshme e Ujësjellës-Kanalizimeve dhe, me fillimin e procesit të likuidimit, të fillojë edhe procesi i kalimit të pronësisë për pasuritë e shpronësuara, në favor të shtetit.
10. Zyra Qendrore e Regjistrimit të Pasurive të Paluajtshme dhe Zyra Vendore e Regjistrimit të Pasurive të Paluajtshme Kavajë, të pezullojnë të gjitha transaksionet me pasuritë e shpronësuara deri në momentin që do të realizohet procesi i hedhjes së gjurmës së trupit të rrugës mbi hartat kadastrale dhe kalimi i pronësisë për pasuritë e shpronësuara.
11. Ngarkohen Ministria e Transportit dhe Infrastrukturës, Ministria e Financave, Drejtoria e Përgjithshme e Ujësjellës-Kanalizimeve, Zyra Qendrore e Regjistrimit të Pasurive të Paluajtshme, Zyra Vendore e Regjistrimit të Pasurive të Paluajtshme Kavajë, Drejtoria e Administrimit dhe Mbrojtjes së Tokës dhe Këshilli i Qarkut Tiranë për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.  

ZËVENDËSKRYEMINISTRI
Niko Peleshi

LISTA E PRONARËVE QË PREKEN NGA PROJEKTI “FURNIZIMI ME UJË I PLAZHEVE DURRËS - KAVAJË NGA PUSSHPIMET E ÇERMËS (LOTI I)”

	 
	PRONARI
	Z.K.
	Nr. pas
	 
	 
	 Çmimi   
(lekë/m2)
	 
	Shënime
	

	Nr.
	EMRI
	ATËSIA
	MBIEMRI
	
	
	Lloji i pasurisë
	Sipërfaqja e shpronësimit  (m2)
	
	Vlera     (lekë)
	
	

	1
	Hamid
	Ismail
	Karaboja
	2291
	8/4.
	arë
	3082
	                329 
	1013978
	Konfirmuar nga ZVRPP-ja
	

	2
	Fatmir
	Shefik
	Belba
	2291
	8/6.
	arë
	111
	                329 
	36519
	Konfirmuar nga ZVRPP-ja
	

	3
	Sherbet
	Ago
	Alliu
	2291
	8/10.
	arë
	1000
	                329 
	329000
	Konfirmuar nga ZVRPP-ja
	

	4
	Sherbet
	Ago
	Alliu
	2291
	8/11.
	arë
	500
	                329 
	164500
	Konfirmuar nga ZVRPP-ja
	

	5
	Aishe 
	Fadil
	Hoxha
	2291
	8/12.
	arë
	500
	                329 
	164500
	Konfirmuar nga ZVRPP-ja
	

	6
	Ferdinand
	Dukalt
	Godo
	2291
	45/14
	arë
	135
	                329 
	44415
	Konfirmuar nga ZVRPP-ja
	

	 
	Shuma totale
	 
	 
	 
	 
	 
	5328
	 
	1752912
	 
	



